El Pato tripartio o Tratà tripartio el ze sta un acordo sotoscrivesto a Berlin inte el 27 de setenbre del 1940 dal goerno del Terso Reich todesco, dal Regno de Itàlia e da l'Inpero japoneze col fine de reconósar łe àree de influensa in Eoropa e Àzia. In Itàlia sto cuà el ze sta suito rebatezemà "Roberto", acrònemo de Roma-Berlin-Tokyo. Oficiozamente, secondo el tratà, ste tre potense łe se lejitimava el derito de potensa "guida", cadauna inte na pròpia àrea: l'Eoropa par ła Zermània, el Mediteràneo par l'Itàlia e l'Estremo Oriente par el Japon. El pato el ze sta firmà da raprezentanti del Terso Reich , de l'Inpero japonze e del Regno d'Italia . Inte i mezi seventi el pato el zera vegnesto sotoscrivesto da: Regno de Ungaria , el 20 de novenbre 1940; Regno de Romania el 23 de novenbre 1940 ; Repùblega Slovaca el 24 de novenbre 1940 ; Regno de Bulgaria el 1º marso 1941; Regno de Jugoslavia el 25 de marso 1941; Stato Indipendente de Croàsia el 15 de zugno 1941. Łe ze stae par de pì parte formanti el Pato tripartio racuanti dei liai del Japon la repùblega de Nanchin e, partindo dal 15 de febraro del 1942, la Thailandia e el Manciukuò.